ORDE do 3 xaneiro de 1997 pola que se convocan cursos de iniciación e de perfeccionamento de lingua galega para o persoal das administracións públicas de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/02/1997

A Lei 3/1983, de normalización lingüística, recollendo o que dispoñen a Constitución española e o Estatuto de autonomía de Galicia, establece que o galego é lingua oficial en Galicia. En consonancia con isto, recoñécelles ós cidadáns o dereito de usalo, oralmente e por escrito, nas súas relacións coa Administración pública no ámbito territorial da Comunidade Autónoma. Ademais, para facer efectivo ese dereito, mándalles ós poderes públicos autonómicos que vaian capacitando progresivamente no uso do galego ó persoal que traballa ó servicio da Administración pública e das empresas de carácter público en Galicia.
Entre as funcións e competencias da Consellería de Educación e Ordenación Universitaria, determinadas polo Decreto 346/1996, figura a promoción e o ensino da lingua galega, concretados, ademais de noutros campos, na coordinación de cursos de formación de lingua galega dirixidos, entre outros colectivos, ós funcionarios públicos. A capacitación lingüística en galego do persoal ó servicio das administracións públicas de Galicia tamén é un dos fins da Escola Galega de Administración Pública, segundo o establece a Lei 10/1989.
Por outra banda, os cursos de lingua galega regulamentáronse mediante a orde da Consellería de Educación e Ordenación Universitaria do 1 de marzo de 1989.
Por todo isto, a Consellería de Educación e Ordenación Universitaria,
DISPÓN:
Artigo 1º
1. Convócanse, en colaboración coa Escola Galega de Administración Pública, os cursos de iniciación e de perfeccionamento de lingua galega que a seguir se relacionan:
Lugar de
celebración
Tipo de
curso
Data de
comezo
Horarios
Prazas
A Coruña
i
marzo
8.00-9.30
30
i
outubro
8.00-9.30
30
p
marzo
13.30-15.00
30
p
outubro
13.30-15.00
30
Lugo
i
marzo
8.00-9.30
30
i
outubro
8.00-9.30
30
p
marzo
13.30-15.00
30
p
outubro
13.30-15.00
30
Ourense
i
marzo
8.00-9.30
30
i
outubro
8.00-9.30
30
p
marzo
13.30-15.00
30
p
outubro
13.30-15.00
30
Pontevedra
i
marzo
8.00-9.30
30
i
outubro
8.00-9.30
30
p
marzo
13.30-15.00
30
p
outubro
13.30-15.00
30
Santiago de
Compostela
i
marzo
8.00-9.30
30
i
outubro
8.00-9.30
30
p
marzo
13.30-15.00
30
p
outubro
13.30-15.00
30
Vigo
i
marzo
8.00-9.30
30
i
outubro
8.00-9.30
30
p
marzo
13.30-15.00
30
p
outubro
13.30-15.00
30
2. Para a celebración destes cursos existe crédito suficiente con cargo á partida 07.06.353F.640.2, correspondente ó orzamento da Comunidade Autónoma de Galicia para 1997.
Artigo 2º
Os cursos van dirixidos ó persoal que realiza funcións administrativas nas diferentes administracións públicas de Galicia. Reservarase o 75% das prazas para o persoal da Administración autonómica galega.
Artigo 3º
1. As solicitudes, utilizando o modelo que figura como anexo a esta orde, presentaranse nas seguintes dependencias: o persoal que preste os seus servicios en Santiago de Compostela e na súa comarca, e no rexistro da Escola Galega de Administración Pública. O resto do persoal, no rexistro da delegación da Consellería da Presidencia e Administración Pública correspondente á provincia na que presta os seus servicios. En ámbolos dous casos é de aplicación o previsto no artigo 38.4º da Lei 30/1992, de réxime xurídico das administracións públicas e do procedemento administrativo común.
2. Os que aspiren a participar nos cursos de perfeccionamento xuntaranlle ó modelo de solicitude unha copia compulsada da certificación que acredite que teñen superado ou validado o curso de iniciación.
3. O prazo de presentación das solicitudes será:
-Para os cursos que se inicien en marzo, quince días naturais, contados a partir do seguinte ó da publicación desta orde no Diario Oficial de Galicia.
-Para os cursos que comecen en outubro, ata o 19 de setembro.
Artigo 4º
1. Os criterios de selección dos participantes axustaranse ó previsto na resolución da Escola Galega de Administración Pública do 27-6-1994 (DOG nº 149, do 3-8-1994).
2. As listas de seleccionados para participaren nos cursos faranse públicas, ós seis días hábiles do remate do prazo de presentación das solicitudes, nos taboleiros de anuncios da Escola Galega de Administración Pública, da Oficina de Información Administrativa e Atención ó Cidadán da Consellería da Presidencia e Administración Pública e das delegacións provinciais desa mesma consellería.
3. A data exacta de comezo notificaráselles directamente ós seleccionados.
4. Os cursos que se celebren en Santiago de Compostela impartiranse nos locais da Escola Galega de Administración Pública. Os das demais localidades especificadas no artigo 1 impartiranse nos lugares que determine o gabinete de normalización lingüística de cada delegación provincial da Consellería de Educación e Ordenación Universitaria.
Artigo 5º
1. Os cursos terán unha duración de 75 horas e responderán ós contidos sinalados na Orde do 1 de marzo de 1989, pola que se regulan os cursos de iniciación e de perfeccionamento.
2. A asistencia ás clases é obrigatoria. A ausencia de cada un dos asistentes non poderá ser superior ó 10% da duración total do curso.
3. A avaliación que se efectúe nestes cursos deberá responder ós principios de formativa e continua, e terá en conta o dominio oral e escrito do idioma, aplicándose as probas necesarias. Ó remate do curso, ós asistentes que superaron as distintas fases da avaliación outorgaráselles un certificado coa cualificación de apto.
Artigo 6º
Tódalas actividades que se realicen nestes cursos faranse segundo o establecido na Lei 3/1983, do 15 de xuño, de normalización lingüística (disposición adicional) e no Decreto 173/1982, do 17 de novembro, sobre a normativización da lingua galega.
Disposicións derradeiras
Primeira.-Autorízase o director xeral de Política Lingüística para dicta-las instruccións que sexan necesarias para o desenvolvemento da presente orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 3 de xaneiro de 1997.
Celso Currás Fernández
Conselleiro de Educación e Ordenación Universitaria
97-1317